Pamantasang Arellano

Ang Pamantasang Arellano (Ingles: Arellano University) ay isang pribadong unibersidad na matatagpuan sa Maynila, Pilipinas. Itinatag ito noong 1938 ni Florentino Cayco, Sr. bilang isang paaralan ng batas. Ipinangalan ang unibersidad kay Cayetano Arellano, ang kauna-unahang Punong Magistrado ng Kataas-taasang Hukuman ng Pilipinas. Meron itong pitong kampus na matatagpuan sa Kalakhang Maynila at ang Pangunahing Kampus nito ay matatagpuan sa Calle Legarda, Sampaloc, Maynila.